    Ìgbésí ayé Bísọ̀bù S.C Phillips ni nǹkan pàtàkì láti kọ́ ọmọ Yorùbá. Ó jẹ́ ẹni tí a nílati máa rántí láti ìran dé iran wa. Ẹyin náà mọ̀ pé àbùkù àwa Yorùbá ni èké ṣíṣe, àti sọ òdodo a máa ṣòro fún ni. Bí o bá wi fún ẹnìkan pé máṣe bá mi lo Yorùbá “ìtúmọ̀ ọ̀rọ̀ rẹ ni” “maṣe púrọ́ fún mi”. Ìgbà tí a bá sì wò bí ojú Yorùbá ti là tó kí Gẹ̀ẹ́sì tilẹ̀ tó gòkè, tí ó sì jẹ́ pé kò sí ẹ̀yà kan ní nàìjíríà tí ó lè wí pé òun lajú ju Yorùbá lọ títí di òní olónìí, ẹ ó ríi pé bí a bá lè mú irú àbàwọ́n báyìí kúrò lára wa ìlọsíwájú wa yóò máa ya gbogbo ara ayé lẹ́nu ni. Ṣùgbọ́n Bísọbù Phillips fi hàn ni pé kì í ṣe gbogbo ọmọ Yorùbá ni o ń purọ́. Ta ni ẹni náà ní òde ayé yìí, yálà dúdú, yálà funfun tí ó lé wí pe Bísọ́bù Phillips bá òun lo Yorùbá? Kò sí, àti ẹni tí ó bá máa pe àgùntàn ni màálù, tí o pe mọ́tò ní kẹ̀kẹ́, tí o pe ọmọtúndé ní Akíntúndé, tí ó pe ará ayé ní ará ọ̀run. Ọ̀ótọ́ nìkan ni Bísọ̀bù yìí máa ń sọ, gbogbo ènìyàn sì ti mọ̀ọ́ bẹ́ẹ̀ fún un. Àpẹẹrẹ ni èyí fún gbogbo wa. Bí ẹ̀rù bá ń bà ọ́ láti sọ òótọ́ máṣe gbàgbé Bísọ̀bù Phillips olódodo nítorí Bísọ̀bù yìí tí ó jẹ́ asáájú pàtàkì fún ni kò fi èké kọ́ ìwọ́ àti èmi.
    Igbesi aye Bisobu S.C Phillips ni nnkan pataki lati ko omo Yoruba. O je eni ti a nilati maa ranti lati iran de iran wa. Eyin naa mo pe abuku awa Yoruba ni eke sise, ati so ododo a maa soro fun ni. Bi o ba wi fun enikan pe mase ba mi lo Yoruba “itumo oro re ni” “mase puro fun mi”. Igba ti a ba si wo bi oju Yoruba ti la to ki Geesi tile to goke, ti o si je pe ko si eya kan ni naijiria ti o le wi pe oun laju ju Yoruba lo titi di oni olonii, e o rii pe bi a ba le mu iru abawon bayii kuro lara wa ilosiwaju wa yoo maa ya gbogbo ara aye lenu ni. Sugbon Bisobu Phillips fi han ni pe ki i se gbogbo omo Yoruba ni o n puro. Ta ni eni naa ni ode aye yii, yala dudu, yala funfun ti o le wi pe Bisobu Phillips ba oun lo Yoruba? Ko si, ati eni ti o ba maa pe aguntan ni maalu, ti o pe moto ni keke, ti o pe omotunde ni Akintunde, ti o pe ara aye ni ara orun. Ooto nikan ni Bisobu yii maa n so, gbogbo eniyan si ti moo bee fun un. Apeere ni eyi fun gbogbo wa. Bi eru ba n ba o lati so ooto mase gbagbe Bisobu Phillips olododo nitori Bisobu yii ti o je asaaju pataki fun ni ko fi eke ko iwo ati emi.